เเมวโดนกัดตรงนิ้วเท้าเนื้อหลุกไปเลยโดนกัดใหม่ๆยังร่าเริ่งพอไป3-4ชม.แมวทรุดมากเลยค่ะม่กินน้ำกินอาหารต้องรักษาหรือให้ยาอะไรมันคะ
สวัสดีค่ะ เมื่อแมวโดนแมวหรือสัตว์อื่นๆ กัดมา และมีบาดแผลที่เท้า ก็ย่อมมีโอกาสเสี่ยงต่อการติดเชื้อต่างๆ มาได้ เช่น พิษสุนัขบ้า โรคเอดส์แมว และแผลที่โดนกัด ก็อาจเกิดการอักเสบจากเชื้อแบคทีเรีย และเชื้ออาจเข้าสู่กระแสเลือด เกิดการติดเชื้อในกระแสเลือดได้ ซึ่งก็จะทำให้แมวมีไข้ จึงมีผลทำให้แมวซึมลง ไม่กินอาหาร ไม่กินน้ำได้ค่ะแนะนำว่า ควรต้องพาแมวไปพบสัตวแพทย์เพื่อรักษาค่ะ หากปล่อยไว้ แมวมีโอกาสตายได้หากมีการติดเชื้อในกระแสเลือด หรืออาจเกิดภาวะไตวาย จากการที่ไม่กินน้ำ ไม่กินอาหารค่ะ ในเบื้องต้น อาจป้อนน้ำให้แมวด้วยไซริงค์ไปก่อน เพื่อไม่ให้แมวขาดน้ำ ไม่ควรป้อนยาอะไรให้แมวเอง เพราะยาของคน เช่น พาราเซตามอล เป็นพิษกับแมวค่ะ